canonical-greekLit/data/tlg0010/tlg027/tlg0010.tlg027.perseus-grc2.xml
οὐ μὴν ἀλλὰ καίπερ τούτων οὕτως ἐχόντων οὐ  παραλειπτέον ἐστὶ τὰ περὶ τῆς πόλεως, ἀλλὰ πειρατέον παρακαλέσαι σε πρὸς τὴν οἰκειότητα καὶ τὴν χρῆσιν αὐτῆς. οἶμαι γὰρ πολλοὺς εἶναι τοὺς ἀπαγγέλλοντας καὶ λέγοντας οὐ μόνον τὰ δυσχερέστατα τῶν περὶ σοῦ παρ’ ἡμῖν εἰρημένων, ἀλλὰ καὶ παρ’ αὑτῶν προστιθέντας·  οἷς οὐκ εἰκὸς προσέχειν τὸν νοῦν.